ராஜபக்சேவைத் கண்டித்து தமிழகச் சட்டசபையில் தீர்மானம் போடும் ஜெயலலிதா சிறப்பு முகாம்கள் என்ற போர்வையில் சிங்கள அரசு செய்வதைப்போன்ற சித்திரவதை முகாம்களைத்தான் நடத்துகிறார். கருணாநிதி எதைச் செய்தாலும் ஏற்றுக்கொள்ளாத ஜெயலலிதா கருணாநிதி செய்து ஏற்றுக்கொண்ட ஒரே விசயம் இந்தச் சிறப்பு முகாம்கள்தான் என்று தோழர் பாலன் இப்புத்தகத்தில் குறிப்பிடுகிறார். உண்மைதான். கருணாநிதி உருவாக்கிய அண்ணா நினைவு நூலகத்தையும், சட்டமன்ற வளாகத்தையும் மருத்துவமனைகளாக மாற்றி உத்தரவிட்ட ஜெயலலிதா கருணாநிதி உருவாக்கிய சிறப்புமுகாம்களை மட்டும் அப்படியே ஏற்றுக்கொண்டு நடைமுறைப்படுத்துவதென்பது முரண்நகையான வேதனைதான். இந்த விவகாரத்தில் இவர்கள் இருவரும் இந்திய தேசியத்தின் பிராந்திய நலன்காக்க தம் பங்கைப் போட்டி போட்டு அகதிகளைத் துன்புறுத்துவதில் காட்டுகின்றனர்.